Agapénor

Agapénor alebo Agapénór (Agapénor/iný prepis: Agapénór) je v gréckej mytológii syn Ankaia z ArkádieHomér, Iliada, 2,609-611.  a Iotydy,Hyginus, Fabulae 97.bol kráľ v Arkádii.

Agapénor bol pred trójskou vojnou jedným z nápadníkov krásnej Heleny,Apollodoros, Bibliotheca, 3,10,8.Hyginus, Fabulae 81. ktorá si nakoniec za manžela vybrala spartského kráľa Menelaa.
Po únose Heleny trójskym princom Paridom, sa kráľ Agapénor so svojim vojskom z Arkádie pridal k ostatným achájskym kráľom, ktorí pod velením mykénskeho kráľa Agamemnóna vypravili proti Tróji vojsko o sile stotisíc mužov a 1186 lodí. Arkádia prispela do spoločnej flotily 60 loďami.

Agapénor potom vo vojne patril medzi najstatočnejších achájskych bojovníkov. Keď zomrel hrdina Achilles a usporiadali sa na jeho počesť veľké pohrebné hry, aj Agapénor bol ich účastníkomQuintus, Posthomerica 4,523-531. a nechýbal aj medzi vybranými bojovníkmi, ktorí sa v závere vojny v trójskom koni dostali za hradby Tróje a dobyli hrad kráľa Priama.Quintus, Posthomerica 12,343.

Na ceste domov z Tróje jeho flotilu zahnala búrka na ostrov Cyprus, kde sa Agapénor usadil a založil mesto Pafos.Apollodoros, Epitome, E,6,15. V novozaloženom meste dal potom postaviť svätyňu bohyni Afrodite.Pausanias, Periégésis tés Hellados, 8,5,2.

 Referencie a bibliografia 

Kategória:Postavy gréckej mytológie
Kategória:Trójska vojna